O‘zbekistonda 14,716 ming xususiy tadbirkor 2016 yildagi soliq tekshiruvlaridan ozod qilindi, deya xabar bermoqda Sputnik agentligi Davlat soliq qo‘mitasi matbuot xizmatiga tayangan holda. “Mazkur tadbirkorlar 2016 yilgi tekshiruvlar reja-jadvalidan chiqarilganlar ro‘yxatiga kiritildi. Ular soliq va boshqa majburiy to‘lovlarni o‘z vaqtida to‘lagani, shuningdek, barqaror taraqqiyot sur’ati va ishlab chiqarishdagi rentabelligi sababli tekshiruvlardan ozod qilindi”, - deyiladi xabarda. Yillik reja-jadvali Nazorat qiluvchi organlar faoliyatini muvofiqlashtiruvchi Respublika Kengashi tomonidan tasdiqlanadi. Yil davomida kengash qaroriga muvofiq, tekshiruvlar reja-jadvaliga turli o‘zgartishlar kiritilishi mumkin.